Մշակութային քաղաքականությունն իր հայեցակարգով և ռազմավարությամբ ազգային և հետևաբար յուրաքանչյուր երկրի համար առանձնահատուկ երևույթ է։ Հայ ժողովրդին առաջին անգամ է հնարավորություն տրված անաչառ ուսումնասիրել իր անցյալի հարուստ ժառանգությունը, ճանաչել ինքն իրեն, բացահայտել իր առանձնահատկությունները, իմանալ ով է ինքը և ինչ է տվել համաշխարհային քաղաքակրթությանը, դա ուսուցանել և այդ գիտելիքների հիմքով շարունակել ստեղծագործել և հարստացնել համաշխարհային մշակույթը: